Miss World 1965

Ang Miss World 1965 ay ang ika-15 edisyon ng Miss World pageant na ginanap sa Lyceum Ballroom sa Londres, Reyno Unido noong 19 Nobyembre 1965.

Pagkatapos ng kompetisyon, kinoronahan ni Ann Sidney ng Reyno Unido si Lesley Langley ng Reyno Unido bilang Miss World 1965. Ito ang pangatlong tagumpay ng Reyno Unido, at ang pangalawang pagkakataon sa kasaysayan ng kompetisyon na dalawang kandidata mula sa kaparehas na bansa ay magkasunod na nagwagi. Nagtapos bilang first runner-up si Dianna Lynn Batts ng Estados Unidos, habang nagtapos bilang second runner-up si Gladys Anne Waller ng Irlanda.

Mga kandidata mula sa apatnapu't-walong bansa at teritoryo ang lumahok sa kompetisyong ito. Pinangunahan nina David Jacobs at Michael Aspel ang kompetisyon.

 Kasaysayan 

 Pagpili ng mga kalahok 
Ang mga kalahok mula sa apatnampu't-walong mga bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at isang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Miss Italia 1965 Alba Rigazzi sa edisyong ito. Gayunpaman, siya ay pinalitan ni Guya Libraro dahil sa hindi isiniwalat na dahilan.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Kosta Rika, Gambya, Malta, at Siria. Bumalik sa edisyong ito ang mga bansang Australya at Tahiti na huling sumali noong 1960, Rhodesia na huling sumali noong 1961, at Bulibya, Hordan, Israel, Malaysia, Peru, at Tsipre na huling sumali noong 1963.

Hindi sumali sa edisyong ito ang mga bansang Aruba, Espanya, Montserrat, Nikaragwa, at Turkiya. Hindi sumali si Alicia Angela Yarzagaray ng Aruba dahil sa hindi isiniwalat na dahilan. Kusang bumitiw sa kompetisyon si Alicia Borrás ng Espanya dahil sa pagtutol nito sa paglahok ni Rosemarie Viňales ng Hibraltar dahil sa sigalot ng Reyno Unido at Espanya sa teritoryo ng Hibraltar. Hindi sumali si Rose Willock ng Montserrat dahil sa kakulangan sa pondo upang ipadala si Willock sa Londres. Hindi nakasali sina Flora Sánchez Arguello ng Nikaragwa at Zerrin Arbas ng Turkiya dahil hindi sila nakaabot sa oras.

Dapat din sanang sasali sa edisyong ito si Sylvia Elaine Simons ng Bermuda, Anna Eboweime ng Niherya, at Maria do Carmo Paraíso Sancho ng Portugal dahil sa mga hindi isiniwalat na dahilan. Hindi tumuloy sa kompetisyon si Azira Febrianti Wicaksono ng Indonesya dahil sa mga konserbatibong Islamikong pananaw ng kanya bansa at pagprotesta ng mga konserbatibong Islamiko laban sa kanyang paglahok. Hindi rin tumuloy sa kompetisyon si Ana Elena Noreña ng Mehiko matapos mabali ang kanyang braso. Hindi tumuloy sa paglahok si Thai Kim Huong ng Biyetnam dahil sa kakulangan sa pondo upang dalhin siya sa Londres.

 Mga resulta 

 Mga pagkakalagay 
Pagkakalagay Kandidata Miss World 1965  Reyno Unido – Lesley Langley 1st runner-up  Estados Unidos – Dianna Lynn Batts  2nd runner-up  Irlanda – Gladys Anne Waller  3rd runner-up  Austrya – Ingrid Kopetzky  4th runner-up  Tahiti – Marie Tapare  Top 7  Kanada – Carol Ann Tidey 
  Rhodesia – Lesley Bunting  Top 16  Alemanya – Karin Schütze
  Bagong Silandiya – Gay Lorraine Phelps
  Dinamarka – Yvonne Ekman
  Hapon – Yuko Oguchi
  Kosta Rika – Marta Eugenia Escalante
  Pinlandiya – Raija Salminen
  Pransiya – Christiane Sibellin
  Suwesya – Britt-Marie Lindblad
  Timog Korea – Lee Eun-ah

 Kompetisyon 

 Pormat ng kompetisyon 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Gayunpaman, dahil dalawang kandidata ang nagkaroon ng kaparehong iskor para sa ikalabinlimang posisyon, napagdesisyunan ni Morley na isama ang dalawa at gawing labing-anim mga semi-finalist na tutuloy sa kompetisyon. Lumahok sa swimsuit competition at evening gown competition ang mga labing-anim na semi-finalist, at kalaunan ay napili ang pitong pinalista na sumabak sa final interview.

 Komite sa pagpili 
 Stanley Baker – Ingles na aktor
 Donald Malcolm Campbell – Ingles na racecar driver
 Martine Carol – Pranses na aktres
 Sir Learie Constantine – High Commissioner ng Trindad para sa Reyno Unido
 Broderick Crawford – Amerikanong aktor
 Fatehsinghrao Prataprao Gaekwad – Maharajah ng Baroda
 Suzanna Leigh – Ingles na aktres
 Johnny Mathis – Amerikanong mang-aawit
 Henrietta Tiarks – Marchioness ng Tavistock

 Mga kandidata 
Apatnapu't-walong kandidata ang lumahok para sa titulo.
Bansa/TeritoryoKandidataEdadBayan AlemanyaKarin Schütze25Berlin ArhentinaLidia Díaz20Buenos Aires AustralyaJan Rennison20Sydney AustryaIngrid Kopetzky21Viena Bagong SilandiyaGay Lorraine Phelps21Auckland BelhikaLucy Nossent21Bruselas BeneswelaNancy González21Anzoátegui BrasilBerenice Lunardi18Minas Gerais BulibyaGabriela Cornel Kempff19Santa Cruz de la Sierra CeylonShirlene De Silva19Colombo DinamarkaYvonne Ekman20Copenhague EkwadorCorine Mirguett Corral18Pichincha Estados UnidosDianna Lynn Batts19Falls Church GambyaNdey Jagne18Banjul GresyaMaria Geka26Atenas HamaykaCarol McFarlane18Montego Bay HaponYuko Oguchi20Urawa HibraltarRosemarie Viňales18Hibraltar HondurasEdda Inés Mungula20Francisco Morazán HordanNyla Haddad–Aman IrlandaGladys Anne Waller21Dublin IsraelShlomit Gat19– ItalyaGuya Libraro18Campania KanadaCarol Ann Tidey18Ancaster KolombyaNubia Angelina Bustillo Gallo19El Carmen de Bolívar Kosta RikaMarta Eugenia Escalante20Puntarenas LíbanoYolla Harb18Beirut LiberyaMelvilla Harris17Monrovia LuksemburgoMarie-Anne Geisen18Lungsod ng Luksemburgo LupangyeloSigrún Vignisdóttir17ReikiavikClara Eunice de Run20Selangor MaltaWilhelmina Mallia19Valletta MorokoLucette Garcia19Rabat OlandaJanny de Knegt20Amsterdam PeruLourdes Cárdenas18Arequipa PinlandiyaRaija Salminen19Helsinki PransiyaChristiane Sibellin23Lyon Reyno UnidoLesley Langley21Bayswater RhodesiaLesley Bunting21Salisbury SiriaRaymonde Doucco27Damasco SurinameAnita van Eyck18Paramaribo SuwesyaBritt Lindblad21Gothenburg TahitiMarie Tapare20Papeete Timog AprikaCarol Davis22– Timog KoreaLee Eun-ah20SeoulKrystalia Psara17Nicosia TunisyaZeineb Lamine–Istanbul UrugwayRaquel Luz Delgado22Montevideo

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World